Document ID: 32011D0299

A TANÁCS 2011/299/KKBP HATÁROZATA
(2011. május 23.)
az Iránnal szembeni korlátozó intézkedésekről szóló 2010/413/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 29. cikkére,
mivel:
(1)
A Tanács 2010. július 26-án elfogadta az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló 2010/413/KKBP határozatot (1).
(2)
További személyeket és szervezeteket kell felvenni a 2010/413/KKBP határozat II. mellékletében szereplő, korlátozó intézkedések hatálya alá tartozó személyek és szervezetek jegyzékébe.
(3)
A 2010/413/KKBP határozat II. mellékletében szereplő bizonyos személyekre és szervezetekre vonatkozó bejegyzéseket módosítani kell.
(4)
Az Ali Akbar SALEHI-vel szembeni utazási korlátozások alkalmazását fel kell függeszteni.
(5)
A 2010/413/KKBP határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2010/413/KKBP határozat 26. cikke a következő bekezdéssel egészül ki:
„(4) A 19. cikk (1) bekezdésének b) pontjában említett intézkedések alkalmazását Ali Akbar SALEHI tekintetében fel kell függeszteni.”
2. cikk
Az e határozat I. mellékletében felsorolt személyeket és szervezeteket fel kell venni a 2010/413/KKBP határozat II. mellékletében szereplő jegyzékbe.
3. cikk
A 2010/413/KKBP határozat II. mellékletében az alábbi személyekre és szervezetekre vonatkozó bejegyzések helyébe az e határozat II. mellékletében foglalt bejegyzések lépnek:
1.
Ali Akbar Salehi;
2.
Iran Centrifuge Technology Company (Iráni Urándúsítócentrifuga-technológiai Vállalat, más néven: TSA vagy TESA);
3.
Ministry of Defence And Support For Armed Force Logistics (MODAFL);
4.
Research Institute of Nuclear Science and Technology (más néven: Nuclear Science & Technology Research Institute).
4. cikk
Ez a határozat az elfogadásának napján lép hatályba.
Kelt Brüsszelben, 2011. május 23-án.

Labels: 3
18
5
11